CELEX: 32018R1095
Language: hu
Date: 2018-07-26 00:00:00
Title: A Tanács (EU) 2018/1095 rendelete (2018. július 26.) az Európai Unió és az Elefántcsontparti Köztársaság közötti halászati partnerségi megállapodás végrehajtásáról szóló jegyzőkönyv (2018–2024) szerinti halászati lehetőségek elosztásáról

3.8.2018   
               
               
                  HU
               
               
                  Az Európai Unió Hivatalos Lapja
               
               
                  L 197/1
               
            
         A TANÁCS (EU) 2018/1095 RENDELETE
         (2018. július 26.)
         az Európai Unió és az Elefántcsontparti Köztársaság közötti halászati partnerségi megállapodás végrehajtásáról szóló jegyzőkönyv (2018–2024) szerinti halászati lehetőségek elosztásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikke (3) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     A Tanács 2008. március 17-én elfogadta az Elefántcsontparti Köztársaság és az Európai Közösség közötti halászati partnerségi megállapodás (1) (a továbbiakban: a megállapodás) megkötéséről szóló 242/2008/EK rendeletet (2).
                  
               
                     (2)
                  
                  
                     A megállapodás utolsó jegyzőkönyve 2018. június 30-án hatályát vesztette.
                  
               
                     (3)
                  
                  
                     A Bizottság az Európai Unió nevében tárgyalásokat folytatott a megállapodás végrehajtásáról szóló új jegyzőkönyvről (a továbbiakban: a jegyzőkönyv). A jegyzőkönyvet 2018. március 16-án parafálták.
                  
               
                     (4)
                  
                  
                     Az (EU) 2018/1069 tanácsi határozattal (3) összhangban – figyelemmel annak későbbi megkötésére – a jegyzőkönyv 2018. augusztus 1-jén aláírásra került.
                  
               
                     (5)
                  
                  
                     A jegyzőkönyv alkalmazásának teljes időszakára el kell osztani a halászati lehetőségeket a tagállamok között.
                  
               
                     (6)
                  
                  
                     Az (EU) 2017/2403 európai parlamenti és tanácsi rendelet (4) 12. cikke előírja, hogy egy meghatározott évben vagy egy fenntartható halászati partnerségi megállapodáshoz csatolt jegyzőkönyv végrehajtásának bármely más releváns időszakában, figyelembe véve a halászati engedélyek érvényességi idejét, a kihasználatlan halászati lehetőségek újraelosztásáról tájékoztatni kell a tagállamokat.
                  
               
                     (7)
                  
                  
                     Annak biztosítása érdekében, hogy az uniós hajók gyorsan megkezdhessék halászati tevékenységüket, a jegyzőkönyvet aláírásának napjától ideiglenesen alkalmazani kell. Helyénvaló tehát előírni, hogy ez a rendelet is ugyanettől a naptól legyen alkalmazandó,
                  
               ELFOGADTA EZT A RENDELETET:
         
            1. cikk
            
               (1)   A jegyzőkönyvben meghatározott halászati lehetőségek a tagállamok között a következőképpen kerülnek elosztásra:
               
                           a)
                        
                        
                           kerítőhálós tonhalhalászhajók:
                           
                                        
                                    
                                    
                                       Spanyolország: 16 hajó
                                    
                                 
                                        
                                    
                                    
                                       Franciaország: 12 hajó
                                    
                                 
                     
                           b)
                        
                        
                           felszíni horogsoros hajók:
                           
                                        
                                    
                                    
                                       Spanyolország: 6 hajó
                                    
                                 
                                        
                                    
                                    
                                       Portugália: 2 hajó
                                    
                                 
                     
            
               (2)   Az (EU) 2017/2403 rendelet a megállapodás és a jegyzőkönyv sérelme nélkül alkalmazandó.
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2018. augusztus 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. július 26-án.
            
               
                  a Tanács részéről
               
               
                  az elnök
               
               G. BLÜMEL
            
         
         
            (1)  HL L 48., 2008.2.22., 41. o.
         
         
            (2)  A Tanács 242/2008/EK rendelete (2008. március 17.) az Európai Közösség és az Elefántcsontparti Köztársaság közötti halászati partnerségi megállapodás megkötéséről (HL L 75., 2008.3.18., 51. o.).
         
            (3)  A Tanács (EU) 2018/1069 határozata (2018. július 26.) az Európai Unió és az Elefántcsontparti Köztársaság közötti halászati partnerségi megállapodás végrehajtásáról szóló jegyzőkönyvnek (2018–2024) Unió nevében történő aláírásáról és ideiglenes alkalmazásáról (HL L 194., 2018.7.31., 1. o.).
         
            (4)  Az Európai Parlament és a Tanács (EU) 2017/2403 rendelete (2017. december 12.) a külső vizeken halászó flották fenntartható kezeléséről, valamint az 1006/2008/EK tanácsi rendelet hatályon kívül helyezéséről (HL L 347., 2017.12.28., 81. o.).